**MEGBÍZÁSI SZERZŐDÉS**

amely létrejött egyrészt

neve: Pécel Város Önkormányzata

címe: 2119 Pécel, Kossuth tér 1.

adószám: 15730538-2-13   
ÁHTI: 7401230

képviseli: Horváth Tibor polgármester

telefon: +36 28 452 752

email cím: polgarmester@pecel.hu

kapcsolattartó: Oláh János jegyző

e-mail címe: [jegyzo@pecel.hu](mailto:jegyzo@pecel.hu)

telefon: +36 28 452 752

mint megbízó (a továbbiakban: **Megbízó**),

másrészt

név:

rövidített név

központi iroda:

székhely:

adószám:

cégjegyzékszám:

telefon:

email:

képviselő:

kapcsolattartó:

telefon:

email:

Megbízott (továbbiakban: **Megbízott**), (a továbbiakban együtt: **Szerződő Felek**) között az alulírott helyen és időben, az alábbi feltételek mellett:

1. **A SZERZŐDÉS TÁRGYA**

1.1 Megbízó megbízza a Megbízottat az alábbi, **közbeszerzési eljárás teljes körű lefolytatásával** a közbeszerzésekről szóló 2015. évi CXLIII. törvény (a továbbiakban: Kbt.), valamint a 424/2018 (XII.19.) Korm. rendelet az elektronikus közbeszerzés részletes szabályairól rendelkezéseinek megfelelően, melynek része **valamennyi közbeszerzési tanácsadói feladat ellátása felelős akkreditált közbeszerzési szaktanácsadói minőségben, valamint a közbeszerzési eljárás felhívásának, dokumentációjának kidolgozása az eljárás lefolytatása az EKR rendszeren.**

1.2 Megbízó megbízza a Megbízottat a **TOP\_PLUSZ-1.2.3-21-PT1-2022-00058** projekt keretében megvalósítandó, építési beruházás tárgyú, **1 db Kbt.112.§ (1) b) pontja szerinti nyílt**közbeszerzési eljárásának teljeskörű, jogszabályi követelményeknek megfelelő lebonyolítására és dokumentálásának ellátásával járó feladatok elvégzésére az 1.számú mellékletben részletezettek szerint.

1. **FIZETÉSI FELTÉTELEK ÉS A MEGBÍZÁSI DÍJ** 
   1. A megbízási díj **……………….,-Ft +ÁFA,** azaz **……………….. forint** +ÁFA, mely az aláírt teljesítési igazolás alapján történő számlakibocsátást követően kerül kiegyenlítésre 8 naptári napon belül banki átutalással. A részszámlát kiállítani a megbízási díj 50%-ról az adott eljárásban az **AF** (Ajánlati felhívás) és **KD** (közbeszerzési dokumentumok beleértve a szerződéstervezetet is) Megbízó részére véleményezésre történő leadást követően lehetséges, végszámla kiállításának napja pedig *- a megbízási díj maradék 50%-ról*- az **Összegezés az ajánlatok elbírálásáról**dokumentum Ajánlattevők részére történő megküldésének napja amennyiben az eljárás eredménytelen, eredményes eljárás esetén pedig az az **Összegezés az ajánlatok elbírálásáról**dokumentumban rögzített szerződéskötési moratórium lejártát követő nap amennyiben nem indult jogorvoslati eljárás.Amennyiben jogorvoslati eljárás indul abban az esetben a jogorvoslati eljárás lezárulásának napján állítható ki a végszámla. Fizetési határidő 8 nap, módja banki átutalás. A szolgáltatás fedezetéül a **TOP\_PLUSZ-1.2.3-21-PT1-2022-00058** támogatási szerződés által biztosított pénzügyi forrás szolgál, mely a projekt elszámolható költségei tekintetében 100% -os támogatási intenzitású.
   2. Nem minősül Megbízott hibájának, ha a beérkezett ajánlatok mindegyike érvénytelen vagy magasabbak az ajánlati árak a rendelkezésre álló pénzügyi forrásnál, vagy nem érkezik be az ajánlattételi határidő lejártáig ajánlat.
   3. A teljesítési igazolást a részszámlához az AF és KD jóváhagyásakor, a végszámla esetén pedig az ***Összegezés az ajánlatok elbírálásáról*** dokumentum Ajánlattevők részére történő megküldésének napján, vagy a szerződéskötési móratórium lejáratát követő napon, vagy a jogorvoslati eljárás lezárásának a napján köteles Megbízó aláírni. Amennyiben Megbízott részéről hibás vagy késedelmes teljesítés történt, ennek tényét a Megbízó a teljesítésigazoláson rögzíti a Megbízottal szemben alkalmazni kívánt szakcióval együtt . Elmaradása esetén – amennyiben Megbízott részéről nem történt hibás vagy késedelmes teljesítés - úgy kell eljárni, mintha aláírásra került volna. A megbízási díj a számla kiállításakor hatályos ÁFA törvény szerinti ÁFA tartalommal növelten kerül kiszámlázásra és Megbízó által kifizetésre.
   4. Szerződő Felek rögzítik, hogy a szerződésben meghatározott megbízási díj összege nem tartalmazza a szolgáltatás során felmerült, Megbízó érdekkörében felmerülő, hivatalos, jogszabályban meghatározott, az eljárást terhelő költségeket, kiadásokat, különösen az eljárások (döntőbizottsági, peres, stb.) során felmerült illetékeket, az állam által kiszabott egyéb díjakat (továbbiakban együttesen: költségek). Megbízott a Megbízó nevére szóló költségek megelőlegezésére nem köteles. E költségeket a Megbízó a Megbízottól kapott értesítés alapján köteles határidőre megtéríteni közvetlenül annak az intézménynek, szervezetnek, egyéb állami szervnek a részére, amely azt kiszabja, megállapítja. **Nem tartalmazza a megbízási díj az ajánlati felhívás és az eljárás eredményéről szóló hirdetmény ellenőrzési és közzétételi díját *(a szerződékötéskor ennek mértéke*** ***nettó 160.000,-Ft és nettó 100.000,-Ft)*, valamint nem tartalmazza az EKR rendszer rendszerhasználati díját *(a szerződékötéskor ennek mértéke nettó 40.000 ,-Ft +Áfa ).* Nem tartalmazza a díj az esetleges szerződésmódosítások kötelező hírdetményének közzétételi költségét sem.**
   5. Megbízott számlaszáma: ………………………….
2. **FELEK EGYÜTTMŰKÖDÉSE, KAPCSOLATTARTÁS**
   1. Szerződő Felek kötelezettséget vállalnak a megbízás megvalósítására irányuló együttműködésre és arra, hogy a megvalósulást akadályozó tényezőkről egymást megfelelő határidőben a Ptk. szerinti esetleges jogkövetkezmények terhével kölcsönösen írásban tájékoztatják.
   2. Megbízó és Megbízott, tevékenységük során a Kbt.-ben (a közbeszerzésekről szóló 2015. évi CXLIII. törvény), a 256/2021. (V. 18.) Korm.rendeletben és a 424/2018 (XII.19.) Korm. rendeletben rögzített, valamint ésszerű határidők alkalmazásával végzik.
   3. Szerződő Felek a szerződést módosítják, ha adatszolgáltatás hiánya, műszaki körülmények jelentős változása, harmadik személy magatartása, tevékenysége, a Megbízó rendelkezése, vagy annak hiánya akadályozza a szerződés teljesíthetőségét, illetve olyan tevékenységet tesz szükségessé, amelyet Megbízó a szerződés kidolgozásakor még nem vett figyelembe.
   4. Megbízó és Megbízott által átadott valamennyi adat, tény, információ, megoldás Szerződő Felek megállapodása alapján üzleti titoknak minősül azzal a feltétellel, hogy érvényesülnie kell az információs önrendelkezési jogról és az információszabadságról szóló 2011.évi CXII. törvényben foglalt rendelkezéseknek. Megbízó és a Megbízott a megbízás teljesítése során, és azt követően is kötelesek egymás üzleti jó hírét megőrizni, továbbá a megbízás teljesítése során egymásról tudomásukra jutott adatokat, tényeket, üzleti titkokat és más bizalmas információkat a megbízás megszűnése után is harmadik személy tudomására csak az érintett fél előzetes, írásos hozzájárulásával hozhatják, kivéve azokat az állami szerveket, melyek annak megismerésére jogosultak.
   5. A megbízás teljesítése során és az azzal kapcsolatos ügyekben a Megbízó utasításai, észrevételei, figyelmeztető közlései csak írásbeli nyilatkozatok formájában joghatályosak.
   6. A szóbeli közléseket utólagosan, késedelem nélkül, haladéktalanul írásban meg kell erősíteni. Szerződő Felek a szóbeli közlésekre csak akkor hivatkozhatnak, ha azt utólag írásba foglalták.
3. **MEGBÍZÓ JOGAI ÉS KÖTELEZETTSÉGEI**
   1. Az eljárást megindító Ajánlati felhívás és dokumentáció műszaki részeinek (*a műszaki-szakmai alkalmasság és műszaki dokumentáció a beszerezni kívánt építési beruházás leírásáról amely minimum a beruházás típushoz jogszabályokban előírt tervekből, részletes szöveges műszaki leírásból, engedélyből és árazott valamint árazatlan költségvetési kiírásból, továbbá a felhívásba szükséges maximum 6000 karakteres rövid műszaki leírásból áll*) elkészítése a Megbízó, illetve szakértőjének feladata. Az elkészült műszaki dokumentumokat, javaslatokat Megbízó azok elkészültét követően haladéktalanul átadja elektronikus formában Megbízottnak. Ezek határidőben történő elkészültéért és tartalmáért Megbízottat semminemű felelősség nem terheli.
   2. Megbízó köteles Megbízott előzetes írásbeli kérése alapján a megbízás teljesítéséhez szükséges adatokat, iratokat, dokumentumokat, információkat stb. késedelem nélkül, a felkészüléshez elegendő, a Szerződő Felek által rögzített határidőig elektronikus formában Megbízott rendelkezésére bocsátani.
   3. Megbízó felel az általa közölt adatok helytállóságáért, valódiságáért. Megbízó tudomásul veszi, hogy hiányos vagy téves adatszolgáltatásából eredő kárért vagy elmaradt haszonért a Megbízott felelősséggel nem tartozik.
   4. Megbízó köteles a Megbízottat haladéktalanul írásban tájékoztatni minden, a jelen szerződés tekintetében lényeges változásról, döntésről.
   5. Bármilyen tárgybeli káreset bekövetkeztekor Megbízó köteles értesíteni Megbízottat és viszont, a káresetről Megbízó köteles jegyzőkönyvet felvenni, és minden lehetőt megtenni a kár mihamarabbi elhárítása, illetve enyhítése érdekében.
   6. Megbízó kötelezettségei közé tartozik Projektvezető kijelölése, megbízása és megfelelő hatáskörrel történő felruházása. A jelen megbízás teljesítése során a Megbízó részéről a Megbízott utasítására kizárólagosan jogosult személy a Megbízó kijelölt Projektvezetője és a Polgármester, Alpolgármester és jegyző . Ezen személyeken kívül más személy utasítást nem adhat Megbízottnak. Megbízó bármikor jogosult más személyt Projektvezetőjévé kinevezni, azonban ennek megtörténte előtt legalább 3 munkanappal köteles Megbízottat írásban értesíteni.

Projektvezető: **Szedő Gyula.**

* 1. Megbízó kötelezettséget vállal arra, hogy a sikeres lebonyolítás érdekében – késedelem nélkül – meghozza a szükséges döntéseket, határozatokat, aláírja a szükséges iratokat, és megköti a Megbízott által előterjesztett szerződést.
  2. Megbízó kötelezettséget vállal arra, hogy a jelen megbízást érintő döntéseit – különösen a folyamatban lévő közbeszerzési eljárást lezáró döntést – haladéktalanul, de legkésőbb az adott vonatkozó határidő lejárta előtt legalább 2 (kettő) munkanappal közli Megbízottal.
  3. Megbízó kötelezettségei közé tartozik a becsült érték meghatározása Megbízó tanácsadása alapján, pénzügyi fedezet biztosítása.

* 1. Megbízó magatartásával nem sodorhatja törvénytelen helyzetbe Megbízottat, ellenkező esetben Megbízott a szerződést azonnal felmondhatja indoklással alátámasztva, és a teljes megbízási díjról számlát bocsáthat ki Megbízó irányába, amelyet Megbízó köteles kifizetni.
  2. Megbízó vállalja, hogy a Kbt. szerinti bírálóbizottságot állít fel. A bírálóbizottság ülésein a Megbízott jelen lehet. A bírálóbizottságba legalább 1 fő közbeszerzési szakértő tagot Megbízott delegál. A szakértő: ……………… felelős akkreditált közbeszerzési szaktanácsadó, lajstromszáma: ………………. Az eljárás lebonyolítása során Megbízott a Megbízó közbeszerzési szabályzata és a vonatkozó jogszabályok alapján kell, hogy az eljárást lefolytassa.
  3. Megbízó aláírásával igazolja, hogy a Kbt.-ben rögzített részekre bontás tilalmából következő egybeszámítási kötelezettségét megvizsgálta, a tárgybani beszerzés nem esik egybeszámítási kötelezettség alá más beszerzéssel.
  4. A Megbízó szakmai hibájának minősül, ha a Megbízott javaslatával ellenétes, vagy attól eltérő döntést hoz, és miatta szankcióval járó jogorvoslati eljárásra kerül sor. Megbízónak felróható továbbá, ha fenntart olyan utasítást, amire nézve Megbízott írásban felhívja a figyelmét, hogy jogsértő vagy jogsértőnek minősíthető.
  5. Amennyiben Megbízó vagy Megbízott hibájából, neki felróhatóan sor kerül jogorvoslati eljárásra, akkor Megbízott jelen szerződésben rögzített megbízási díjért biztosítja a jogorvolati eljárásban a Megbízó képviseletét a Közbeszerzési Döntőbozottság előtt.

1. **MEGBÍZOTT JOGAI ÉS KÖTELEZETTSÉGEI**
   1. Megbízott természetes személy közbeszerzési szakértője, ……………….. tárgyi eljárásban szervezeti szintű közbeszerzési terv karbantartó, közbeszerzési eljárást létrehozó, eljárás szintű irányító, betekintő, szerkesztő, eljárás jogosultság karbantartó és FAKSZ ellenjegyző jogosultságot kaphat Megbízótól az EKR rendszerben. A BB további tagjai és a döntéshozó -igény szerint- betekintő jogosultságot kaphatnak az eljárásba az EKR rendszeren, melyet Megbízott delegál számukra amenyiben a BB tagjai és a döntéshozó így nyilatkoznak. Amennyiben nem kívánnak a BB tagjai az EKR rendszeren betekinteni az eljárás dokumentumaiba, akkor azokat Megbízottnak kell emailben és papír alapon biztosítani számukra.

* 1. A Megbízott legjobb szakmai tudása szerint, jelen szerződésben foglalt feltételekkel, teljeskörűen és jogszabályban rögzített határidők betartásával elvégzi a megbízotti feladatokat, szem előtt tartva Megbízó érdekeit. Megbízott mindazon feladat ellátására köteles, amelyek a tárgyi szerződés megkötését megelőző árajánlatkérésben szerepeltek, akkor is, ha a szerződésben nem kerül felsorolásra.
  2. A Megbízott az eljárásban felmerülő feladatait, feladat szakaszonként lehetőleg 10 munkanap alatt végzi, kivéve azon eseteket, ahol a jelen szerződés, vagy a Megbízó SZMSZ-e vagy jogszabály másként rendelkezik, vagy ha a beérkezett ajánlatok száma meghaladja a három db-ot. Ezekben az esetben Szerződő Felek e-mailben egyeztetnek az ajánlatok számától függően az értékelésükre szükséges időtartamról.
  3. Megbízott vállalja, hogy jelen szerződésben foglalt feltételeknek megfelelően folytatja le a közbeszerzési eljárást.
  4. Megbízott kijelenti, hogy rendelkezik szakértője közbeszerzési tanácsadói tevékenységre (FAKSZ) vonatkozó jogszabályban előírt szakmai felelősségbiztosítással. Szerződő Felek megállapodnak, hogy a felelősségbiztosítás elsődlegesen szolgál a Megbízottnak felróható magatartásából eredő kár (pl: Közbeszerzési Döntőbizottság által kiszabott esetleges pénzbírság) megfizetésére. Megbízottal szemben csak akkor lehet igénnyel fellépni, ha a felelősségbiztosítás nem fedezi a károkat, vagy azokra a felelősségbiztosítás nem terjed ki. Megbízott felelőssége csak abban az esetben áll meg, ha a Megbízó a Megbízott bevonásával minden jogi lehetőséget kimerített és jogerősen ítélik meg a bírság összegét. A Megbízót együttműködési és kárenyhítési kötelezettség terheli.
  5. Megbízott az erre vonatkozó felkéréstől számítva 10 munkanapon belül összeállítja és meghatározza az adott feladatra vonatkozó eljárást megindító Ajánlati felhívás, valamint közbeszerzési dokumentáció tartalmát.
  6. Megbízott kötelessége a közbeszerzésekhez szükséges közbeszerzési dokumentációk biztosítása elektronikusan ajánlattevők részére az EKR rendszeren.
  7. A Megbízott biztosítja az ajánlattevők részére az ajánlatkéréssel kapcsolatosan felmerülő közbeszerzési törvényt érintő, közbeszerzési és jogi kérdésekre a kiegészítő tájékoztatást. A műszaki tartalmú kérdések esetén Megbízó kötelessége a felmerült kérdések tisztázása kompetens szakértő bevonásával. A műszaki kérdésekre a választ a Megbízó szolgáltatja, Megbízott azt csak törvényességi szempontból tekinti át. Megbízott a közbeszerzési és jogi természetű kérdésekre készített válaszokat jóváhagyásra megküldi Megbízónak. A kiegészítő tájékoztatásokat minden esetben Megbízott küldi meg ajánlattevők részére, azokat is, amelyekre a választervezetet a Megbízó állította egyébként össze.
  8. Az EKR rendszer automatikusan gondoskodik a tenderbontásról, a bontási jegyzőkönyvet Megbízott küldi meg ajánlattevők részére az EKR felületen. Az ajánlatok elbírálása és értékelése során a Megbízott a bírálóbizottság üléseiről jegyzőkönyvet és jelenléti ívet készít, és az ajánlatokat ellenőrzi abból a szempontból, hogy azok megfelelnek-e a Kbt.-nek, az eljárást megindító felhívás és a közbeszerzési dokumentáció előírásainak, és vizsgálja a kizáró okok fenn nem állását.
  9. Megbízott az ajánlatok hiánypótlási felhívásait, a Kbt 69.§ (4) bekezdése szerinti felhívást (amennyiben releváns), annak hiánypótlási felhívását, a felvilágosítás kéréseket és az esetleges árindokolás kéréseket elkészíti, valamint Megbízó jóváhagyását követően megküldi az EKR rendszeren ajánlattevőknek.
  10. A Megbízott a benyújtott ajánlatokat, hiánypótlásokat, felvilágosításokat vagy esetleges árindokolásokat értékeli, szakvéleményt és döntés előkészítő javaslatot készít a Megbízó bírálóbizottsága (BB) részére, melyet a bírálóbizottság egyetértése esetén jóváhagyásra döntéshozó részére beterjeszt.
  11. A Megbízott elkészíti az *Összegezést az ajánlatok elbírálásáról* a vonatkozó jogszabályokban előírt követelményeknek megfelelő formában.
  12. A Megbízott az ajánlattevők számára megküldi az EKR rendszeren az *Összegzést az ajánlatok elbírálásáról*.
  13. A Megbízott a jogszabály szerinti határidők megtartásával Megbízó nevében előkészíti a szerződést a nyertes ajánlattevővel és aláírás céljából beterjeszti.
  14. A Megbízott tájékoztatót tesz közzé az eljárás eredményéről a hivatalos lapban a szerződéskötést követően.
  15. Megbízott eleget tesz az EKR felületen és a CORE adatbázisban az adat és iratszolgáltatási kötelezettségnek, a nyertes ajánlattevővel kötött szerződés teljesítése után a folyamatot a szerződés teljesítéséről szoló adatrögzítéssel befejezi, nem szerződésszerű teljesítés esetén a KH részére ennek tényét Megbízó meghatalmazásából bejelenti és az azzal kapcsolatos feladatokat ellája.
  16. A Megbízott a Közbeszerzési Döntőbizottság előtt közreműködik a tárgybeli közbeszerzésekkel kapcsolatos jogorvoslati eljárásban. Megbízónak joga van a jogorvoslati eljárásbeli képviseletre harmadik személyt megbízni saját költségére, azonban ez nem sértheti Megbízott jogait és kötelezettségeit. Megbízott saját érdekeinek védelmében jogosult maga is a saját megbízási díja terhére önálló jogi képviselő alkalmazására a jogorvoslati eljárásban. Jogorvoslati eljárás esetén az ügyvédi tevékenységre, így – Közbeszerzési Döntőbizottság előtt – Megbízó képviseletére, illetve a szükséges beadványok elkészítésére a Megbízott – a Megbízó előzetes írásbeli hozzájárulása mellett – jogosult ügyvédi irodát igénybe venni. Amennyiben Megbízott (*vagy az általa bevont szakértő)* látja el Megbízó képviseletét a Közbeszerzési Döntőbizottság előtt, annak díját a megbízási díj tartalmazza.
  17. Szerződő Felek megállapodnak, hogy amennyiben a jogorvoslati eljárásban nem Megbízott, illetve az általa igénybe vett teljesítési segéd ügyvédi iroda képviseli Megbízót, úgy Megbízott felelősséget nem vállal a jogorvoslat során keletkező, esetleges szankciókért.
  18. Amennyiben a közbeszerzési eljárás eredményeként létrejött szerződés módosítása szükségessé válik, a Megbízó jogosult a Megbízott szakvéleményét kikérni a szerződésmódosítással kapcsolatban. Megbízott közreműködik a szerződésmódosítás(ok) előkészítésében, megszerkesztésében, tervezeteik véleményezésében, s az ezzel kapcsolatos hirdetmény(ek) megjelentetését elvégzi. Az esetleges szerződésmódosítások hírdetményeinek a közzétételi költségei – amennyiben tartozik hozzá díjtétel – a Megbízót terhelik.
  19. Szerződő Felek rögzítik, hogy Megbízott az ajánlatkérő nevében eljáró szervezetnek minősül, az ajánlatkérő nevében és helyett kizárólagosan jogosult eljárni.
  20. Szerződő Felek kötelezettséget vállalnak arra, hogy eredménytelen eljárás esetén Megbízott mindaddig ellátja a jelen szerződésben meghatározott valamennyi feladatát, amíg az adott közbeszerzési eljárás eredményes nem lesz. Eredménytelen eljárás esetén, vagy eredményes eljárás esetén, ha a nyertes mégsem köti meg Megbízóval a szerződést (viszalépés a szerződéskötéstől), Megbízott jelen szerződésben rögzített megbízási díjra jogosult ismételten az új eljárás lefolytatásáért.
  21. Megbízó a jelen szerződés 1. pontjában írt közbeszerzési eljárás teljeskörű lefolytatása vonatkozásában kizárólagos megbízást ad Megbízott részére. Ennek alapján Megbízó jelen szerződés aláírásával kifejezetten kijelenti, hogy a jelen szerződés vonatkozásában sem maga, sem általa megbízott harmadik személy egyéb – jelen beruházás tárgyával megegyező – közbeszerzési eljárást nem folytat le.
  22. Valamennyi eljárási cselekmény helye Megbízott székhelye, kivéve ami az EKR felületen digitálisan zajlik, illetve a BB üléseit, amelynek helyszíne a Megbízó székhelye, továbbá azon cselekményeket, amelyeket Megbízó közbeszerzési szabályzata a Megbízó székhelyén rendel lebonyolítani.
  23. Megbízott feladata a kapcsolodó támogatói elelnőrzések teljeskörű ügyintézése.
  24. Megbízott a tevékenysége körében okozott kár megtérítésért a megbízási díj erejéig a Ptk. szabályai szerint felel. Megbízott felelőssége az általa adott és dokumentált tanácsok, szakvélemények, állásfoglalások, az általa kiállított dokumentumok tartalmára, valamint a jelen szerződésben szabályozott kötelezettségeire terjed ki.
  25. A Megbízott személyesen köteles eljárni, igénybe veheti azonban más szakképzett személy közreműködését minden további megbízói hozzájárulás nélkül. A Megbízott az igénybe vett személyért úgy felel, mintha a rábízott ügyet maga látta volna el.
  26. Megbízott nem teljesíthet élet- és vagyonbiztonságot veszélyeztető, vagy jogszabályi, vagy hatósági rendelkezés megsértésére vezető megbízást vagy utasítást.
  27. Megbízott kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja alapján átlátható szervezetnek minősül és vállalja, hogy jelen pontban tett nyilatkozatában foglaltak változása esetén – az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésében foglaltak terhe mellett – Megbízót haladéktalanul tájékoztatja. Megbízott tényleges tulajdonosa:……………………..

1. **SZELLEMI ALKOTÁSOKKAL KAPCSOLATOS RENDELKEZÉSEK**
   1. Mindkét fél jogosult – a Szerződő Felek által egyeztetett formában és tartalommal – egymás érdekeit nem sértő módon, a kölcsönös hivatkozás betartásával az együttműködés során elért eredményeket publikálni, illetve referenciaként megjelölni. Megbízó vállalja, hogy Megbízott kérésére referenciaigazolást bocsát ki.
   2. A szellemi alkotások harmadik fél részére történő átadásához Szerződő Felek előzetes, írásbeli megegyezése szükséges mindaddig, amíg szerződés tárgyát képező beszerzés meg nem valósul és fizetési kötelezettségeit Megbízó a Megbízott felé maradéktalanul nem rendezi.
2. **A JOGVISZONY MEGSZŰNÉSE, KÁRTÉRÍTÉS**
   1. Ha a szerződés a megbízás teljesítése előtt szűnt meg, a Megbízott a díjnak tevékenységével arányos részét követelheti. Erre az esetre Szerződő Felek napidíjas elszámolásban állapodnak meg, amelynek mértéke 80.000,- Ft/nap + ÁFA, azonban összesen nem haladhatja meg a teljes megbízási díjat.
   2. A szerződés megszűnésekor a Megbízó köteles a Megbízottat a megbízás alapján harmadik személyekkel szemben vállalt kötelezettségei alól mentesíteni, valamint szükséges és hasznos költségeit megtéríteni.
   3. Amennyiben Megbízó jelen szerződés teljesítése során észleli, hogy a Megbízott nem szerződésszerűen teljesít, Megbízó köteles írásban azonnali egyeztetést kezdeményezni. Amennyiben az egyeztetést követő 15 nap elteltével Megbízó észleli, hogy a Megbízott változatlanul nem szerződésszerűen teljesít, jogosult a jelen szerződést azonnali hatállyal felmondani.
   4. A megbízási szerződés alapos felmondási ok hiányában történő, azonnali hatályú felmondása esetén a Megbízó köteles a Megbízott kárát megtéríteni. Alapos oknak tekinthető különösen minden olyan szerződésszegő tevékenység, amely jelentősen megnehezíti, vagy meghiúsítja a Megbízó közbeszerzési tevékenységének eredményességét.
   5. Felek jogosultak jelen szerződést felmondani (rendes felmondás). A felmondás kizárólag írásban érvényes. Szerződő Felek rögzítik, hogy a felmondási idő 30 nap. Megbízott a felmondási idő alatt köteles megbízásának megfelelően tevékenységet végezni. Megbízó a felmondás esetén köteles megfizetni a megbízási díjnak a Megbízott tevékenységével arányos részét.
   6. Megbízott késedelmes teljesítés esetén késedelmi kötbér fizetésére köteles, melynek napi tétele: 5.000,-Ft /nap. A késedelmi kötbér maximuma: 30 napi tétel azaz maximum 150.000 Ft. Hibás teljesítés esetén Megbízó a hiba kijavításának időtartamára késedelmi kötbért alkalmaz Megbízottal szemben, amennyiben a hiba, annak természetéből adódóan kijavítható. Amennyiben a hiba annak tartalmából, jellegéből adódóan Megbízott által nem korrigálható, akkor egyszeri 50.000,-Ft/alkalom hibás teljesítési kötbér kerül alakalmazásra Megbízottal szemben. Amennyiben a Megbízott a kötbér jogosságát sem összegében sem jogalapjában nem vitatja, Felek ezt a teljesítési igazoláson rögzítik és ebben az esetben a megbízási díjból a kötbér Megbízó által levonásra kerül
3. **ZÁRÓ RENDELKEZÉSEK**
   1. Jelen szerződés tartalmazza a Szerződő Felek teljes és kizárólagos tárgybani megállapodását és a Szerződő Felek között a szerződéskötést megelőzően létrejött minden szóbeli vagy írásbeli megállapodást magában foglal. A jelen szerződés megkötését megelőző szóbeli megállapodások, nyilatkozat, mellék- vagy háttér-megállapodások jelen szerződés megkötésével érvényüket veszítik.
   2. Jelen szerződés csak írásban, tehát kétoldalú jogügylettel módosítható és egészíthető ki. Szóbeli módosítás, nyilatkozat, mellék- vagy háttér-megállapodás érvénytelen.
   3. Szerződő Felek képviselői jelen szerződés aláírásával kijelentik, hogy önálló képviseleti, aláírási joggal rendelkeznek a jelen szerződésben Szerződő Felek képviselőiként, s jogosultak önállóan a Szerződő Felek nevében kötelezettséget vállalni és jelen szerződést aláírni. Az esetlegesen szükséges felhatalmazásokat egymás részére bemutatják a Szerződő Felek jelen szerződés aláírásával együtt.
   4. Szerződő Felek kijelentik, hogy a szerződés feltételeinek rögzítése és aláírása során nem hallgattak el egymás elől olyan tényt vagy körülményt, amely a szerződés jogszerűségét érintené.
   5. Jelen szerződés egyéb rendelkezései akkor is érvényesek, ha egyes rendelkezése érvénytelen, hatálytalan, vagy bíróság azzá nyilvánítja. Az érvénytelen vagy hatálytalan rendelkezést Szerződő Felek szerződésének megkötése időpontjában fennállott szándékának leginkább megfelelő, érvényes rendelkezéssel kell pótolni.
   6. Jelen szerződésben nem szabályozott kérdésekben a Ptk. és a vonatkozó más hatályos jogszabályok rendelkezései az irányadóak. A szerződés tartalmának értelmezése a magyar nyelvtan szabályai szerint történik.
   7. Szerződő Felek rögzítik, hogy önálló jogi személyiséggel rendelkező szervezetek, amelyek nem állnak sem végelszámolás, sem csőd, sem felszámolási eljárás alatt, s amelynek törvényes képviselői megfelelő felhatalmazással rendelkeznek jelen szerződés aláírására.
   8. Fentiek tanúsításaként Szerződő Felek jelen szerződést akaratuk kölcsönös és egybehangzó kifejezéseként – a szerződés áttanulmányozása, értelmezése és megértése után –, mint akaratukkal mindenben megegyezőt, jóváhagyólag írják alá 4 példányban,melyből 2-2 példány illeti meg a feleket. Tárgyi szerződés az aláírása napján nem lép hatályba.

Pécel, 2024…………. Pécel , 2024…………..

……………………………. …………………………….

Horváth Tibor Polgármester név

Pécel Város Önkormányzata Cégnév

Megbízó Megbízott

Pénzügyi ellenjegyzés:

Pécel, 2024……………

…………………………….

Szabó Attila

Adó-és pénzügyi irodavezető

Mellékletek: 1. számú melléklet Feladatleírás

* + - 1. számú melléklet: Feladatleírás

**FELADATLEÍRÁS**

**Szerződés tárgya Szolgáltatás megrendelése az alábbiak szerint:**

Közbeszerzési és felelős akkreditált közbeszerzési szaktanácsadói feladatok ellátása a **TOP\_PLUSZ-1.2.3-21-PT1-2022-00058** pályázat keretében, és a kapcsolódó pályázati útmutatók- segédletek figyelembevételével , a Támogatási Szerződés rendelkezései szerint , továbbá a vonatkozó jogszabályoknak, az uniós források felhasználására vonatkozó egyéb szabályoknak, Megbízó mint Ajánlatkérő közbeszerzési szabályzatának és az árajánlatkérésben szereplő előírásoknak megfelelően

**Az ellátandó feladat részletes meghatározása:**

Megbízott feladata Megbízó **TOP\_PLUSZ-1.2.3-21-PT1-2022-00058** terhére finanszírozandó projekthez tartozó kivitelezési feladatokat tartalmazó közbeszerzési eljárás eljárásrendjének és eljárás típusának felülvizsgálata , a becsült érték és egybeszámítási kötelezettség vizsgálata , valamint az eljárás előkészítése és teljeskörű lebonyolítása a megbízási szerződéstervezet szerint, beleértve a támogató és az uniós pályázati pénzügyi források felhasználására vonatkozó jogszabályok által esetlegesen előírt ex-ante /vagy ex-post ellenőrzések teljeskörű ügyintézését is.

**Megbízott feladata kiterjed :**

* az eljárások teljeskörű dokumentálási feladatainak ellátására,
* a közbeszerzési vonatkozású jogorvoslati képviseletre a KDB és szabálytalansági eljárás esetén a Támogató és annak képviselői előtt ,
* a közbeszerzési vonatkozású támogatói helyszíni ellenőrzéseken történő személyes részvételre,
* a megvalósítás során esetlegesen szükséges szerződésmódosítások összeállítására és a változtatások közbeszerzésjogi véleményezésére,
* a szerződésmódosítások hirdetményezési és közzétételi feladatainak ellátására ,valamint
* a szerződés(ek) teljesítésére vonatkozó Kbt. 43. §(1) bek. c) pontja és (7) bekezdése szerinti adatszolgáltatások rögzítésére az EKR felületen valamint
* nem szerződésszerű teljesítés esetén a Közbeszerzési Hatóság részére történő Kbt.142.§(5) bekezdése szerinti bejelentés ügyintézésére , továbbá ha a bejelentés kapcsán ellenőrzés vagy jogorvoslati eljárás indul, abban Megbízó képviseletére .

Megbízott a jelen szerződésben meghatározott tevékenységét a TOP\_PLUSZ-1.2.3-21 pályázati konstrukció felhívásának és egyéb dokumentumainak, valamint a 2021–2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm.rendelet és a Kbt. rendelkezéseinek figyelembevételével, valamint valamennyi közbeszerzési eljárásokra vonatkozó releváns jogszabályi előírást betartva kell ellátnia.

**Megbízott feladatai különösen:**

- a tárgyi szerződésben megjelölt beruházás kivitelezési feladatainak ellátása tárgyú közbeszerzési eljárás eljárásrendjének és eljárás típusának felülvizsgálata, a részekre bontás tilalmának vizsgálata, becsült érték dokumentálásában aktív közreműködés azaz közbeszerzési-jogi segítségnyújtás a becsült érték meghatározásában, továbbá részvétel az eljárás előkészítésében,

- szükség esetén Megbízó közbeszerzési terve kapcsán a módosítás szükségességének jelzése, az eljárás feltüntetése érdekében, hogy a tervezett építési beruházás beszerzés közbeszerzési tervsorhoz rendelhető legyen az EKR felületen,

- EKR jogosultságok kiosztásában technikai segítségnyújtás,

- EKR adatrögzítések elvégzése, az eljárás regisztrációja,

- az ajánlati felhívás elkészítése és feladása az EKR-ben,

- közbeszerzési dokumentumok elkészítése és EKR-be történő feltöltése,

- a közbeszerzési dokumentumok részét képező szerződéstervezet elkészítésében való közreműködés,

- kiegészítő tájékoztatás megadásában való közreműködés – ide nem értve a közbeszerzés tárgya szerinti műszaki-szakmai kérdésekre történő válaszadást mely utóbbiak vonatkozásában csak közbeszerzésjogi ellenőrzésre köteles Megbízott ,

- ajánlati felhívás és közbeszerzési dokumentumok esetleges módosításainak az ügyintézése,

- bírálóbizottsági ülések jegyzőkönyvezése ,

- ajánlatok bontási jegyzőkönyvének EKR felületen való megküldése Ajánlattevők részére,

- az ajánlatok bírálata és értékelése,

- közbeszerzési-jogi javaslatot és indoklást is tartalmazó, döntés előkészítő értékelési jegyzőkönyv elkészítése és a Megbízó döntéshozó/döntés előkésztő fóruma elé történő terjesztése, szakmai tanácsadás,

- közreműködés a bírálóbizottság munkájában, mint közbeszerzési szakértő, lajstromszámmal nyilvántartásba vett felelős akkreditált közbeszerzési szaktanácsadó természetes személy delegálásával szavazati joggal,

- hiánypótlások, felvilágosítás kérések és esetlegesen árindokolás kérések, számítási hibajavítások ügyintézése ,

- *Összegezés az ajánlatok elbírálásáról* dokumentum összeállítása és megküldése az Ajánlattevők részére, ennek dokumentálása az EKR felületen,

- az eljárás eredményeként megkötendő szerződés ajánlattevői adatfeltöltés utáni felülvizsgálata, egyeztetése, aláírásra történő előkészítése,

- közbeszerzési eljárás eredményéről szóló hirdetmény összeállítása, közzétételre történő feladása, aláírt szerződés rögzítése és publikálása az EKR szerződésmenedzsment modul felületén a kapcsolódó adatrögzítéssel együtt,

- közbeszerzéshez kapcsolódó folyamatba épített vagy utó támogatói ellenőrzések teljeskörű ügyintézése, beleértve többek között de nem kizárólag az EPTK SSO felületre való dokumentumfeltöltést, azok hiánypótlásának ügyintézése a tanúsítványok rendelkezésre állásáig beleértve a Közreműködő Szervezet és a MINISZTERELNÖKSÉG Közbeszerzési Felügyeleti Főosztály (ME KFF) által kiadott tanúsítványokat is , a végleges és megjelent dokumentáció megküldését a ME KFF részére, záró szabályossági döntés beszerzését és az ajánlatok bontását követő ellenőrzés teljeskörű ügyintézést,

- megvalósítás során esetlegesen szükséges szerződésmódosítások összeállítására és a változtatások közbeszerzésjogi véleményezésére, a szerződésmódosítások hirdetményezési és közzétételi feladatainak ellátása,

- a szerződésmódosítások ex-ante / vagy ex post ellenőrzésének teljekörű ügyintézése (attól függően melyiket kell alkalmazni a 256/2021. (V. 18.) Korm.rendelet alapján )

- dokumentációs és adatrögzítési kötelezettségek teljesítése az eljárás valamennyi szakaszában beleértve a szerződés teljesítése utáni adatszolgáltatást és szerződésszegések esetleges bejelentését: EKR felület és Közbeszerzési Hatóság, valamint pályázati ellenőrző felületek vonatkozásában ,

- szükség esetén a vitarendezésekben vagy jogorvoslati eljárásban való szakmai részvétel beleértve a támogató által indított szabálytalansági eljárásokat is mely kiterjed a jogorvoslati dokumentumok elkésztésére, benyújtására, tárgyalásokon való részvételre, dokumentumszolgáltatási kötelezettségek teljesítésére ,

- a FAKSZ ellenjegyzéshez kötött dokumentumok FAKSZ ellenjegyzéssel történő ellátása a vonatkozó jogszabályi előírások szerint,

- minden egyéb Kbt.-ben vagy Megbízó Közbeszerzési Szabályzatában, továbbá a pályázati úton elnyert/megpályázandó uniós források felhasználására vonatkozó jogszabályokban, egyéb előírásokban előírt, rögzített közbeszerzési feladat.